Kuu algused tuleb ära fikseerida, on mu kinnisidee.  Keerasin lehte ka oma kolmes kalendris. See on nagu mingi rituaalne toiming.  Terve kuu pead sa vaatama seda pilti, mida üldjuhul näed esimest korda 1. kuupäeval. Arvutitoa kalendri tõi Triin eelmisel suvel Itaaliast ja seal on kuues keeles kirjutatud kuu- ja päevanimed. Mis keeles on märts Mars?  Fotod on üles võetud Toscanas ja kõik on eranditult suvised.    Mul kohe peab igas  tähtsamas ruumis kalender olema!!!    Kuna veebruar oli täpselt 4 nädalat, siis märts kordab seda plaani. Järelikult tuleb ka märtsis 13. ja reede. Ega see kuupäev mind õlgu väristama pane! Minu ebausk välistab selle ohuna.    Märtsilaulu ma ei leidnud.  Kevade tulek seostub Jaan Tättega, kes on ise ka kevadepoiss, sündinud 24. märtsil (1964), kelle minemine-tulemine-olemine on mu südamele oluline.    Seni on kevad  veel kaugel.  Märts on meie vöötmes ikka talvekuu, lundki sajab pidevalt juurde.  Siia sobib üks lumine talvepilt.